ประทับใจที่สุดเกินกว่าจะบรรยายได้หมด อยากให้มาลองเองค่ะ

เป็นทริปเที่ยวภูเก็ตแบบเร็วๆแค่คืนเดียว เราเน้นหาร้านอร่อยๆมารีวิว

สำหรับร้านนี้แนะนำให้โทรจองไว้ก่อนจะดีกว่าเพราะเป็นร้านเล็กๆโต๊ะอาจจะเต็มได้

รู้สึกอบอุ่นตั้งแต่เริ่มเดินเข้าร้านเลยค่ะ เพราะคุณ Gianni เชฟเจ้าของร้านเอาใจใส่ลูกค้าและจดจำลูกค้าได้ดีมาก เนื่องจากเราเดินตามหาร้านมาตั้งนานกว่าจะถึงร้านพอเจอก็ดีใจว่าอ่าาา...หาร้านเจอแล้ว ดีใจๆ^^ แอบไปนั่งเล่นที่โรบินสันก่อนร้านเปิด
ถึงเวลาร้านเปิด พอนั่งโต๊ะปุ๊บเชฟถามเราว่ายูมาแอบดูไอตั้งแต่ห้าโมงกว่าๆแล้วใช่มั้ย 55 อายจัง 

การรับออร์เดอร์เชฟจะเป็นคนมานั่งคุยกับลูกค้าด้วยตัวเองให้ความรู้สึกสบายใจและเป็นกันเองสุดๆ
เราเลือกอาหารและไวน์กันเอง เชฟไม่ได้แนะนำแบบยัดเยียดของแพงหรืออะไรเลยเอาที่เราชอบและอยากทานจริงๆ แต่ทุกจานที่ทางร้านทำออกมาทำด้วยใจค่ะ

เริ่มจากออเดอร์ตามนี้เลย
- Pan fried foie gras ที่ทอดมาสุกพอดีๆ ทานกับซอสไวน์แดงอร่อยแบบไม่เลี่ยนเลย
- ซุปมะเขือเทศที่ซดร้อนๆคล่องคอ รสชาดไม่เน้นครีมมี่
- ไส้กรอกอิตาเลี่ยนย่างแบบแห้งๆไม่อมน้ำมัน ทานคู่กับผักร็อคเก็ต บาซัลมิคเดรสซิ่ง
**พักล้างปากด้วยราสพเบอร์รี่เชอร์เบท ก่อนจัดซี่โครงแกะ

- ซี่โครงแกะย่าง เป็นซี่โครงแกะนำเข้าจากออสเตรเลียแบบ chilled มา ซึ่งคงความสดใหม่เนื้อนุ่มมาก (ต่างจากบางร้านที่อาจจะนำแบบโฟรเซ่นมาใช้) จานนี้อร่อยที่สุดเท่าที่เคยทานซี่โครงแกะมาเลยค่ะ ย่างแบบกรอบนอกนุ่มในความสุกเชฟแนะนำว่า "Pink" จานนี้ถือว่าฟินสุดๆ ยิ่งทานคู่กับไวน์ด้วยแล้ว โอ๊ยยยยยสวรรค์น้อยๆบนดิน ????
- ปิดท้าย Main course ด้วยพาสต้า Angle Hair crab meat ผัดกับพริกแห้ง,กระเทียม ใส่มะเขือเทศเชอรี่ ไม่ได้ผัดแห้งมากหรือน้ำเยอะมาก จานนี้ก็เด็ด ????????
-------------
จานหวาน จัดมาสอง
Tiramisu ไม่หวานจนเกินไป อร่อยเพลินจนลืมรอบเอว
Pitachio Icecream อร่อยมันได้รส Pitachio จริงๆ
เมนูของหวานและไอศครีมร้านนี้ Boss (ภรรยา) ของเชฟเป็นคนทำเองค่ะ

สำหรับบรรยากาศในร้านเมื่อเข้ามาแล้วรู้สึกได้เลยว่าคุณ Gainni ทำร้านนี้ขึ้นมาด้วยความรักความใส่ใจ เพราะทุกๆรายละเอียดนั้นรู้สึกได้เลยว่าจริงใจมากๆ ถ้าไม่รักในร้านคงไม่อยู่มาได้นานถึง 14 ปีค่ะ และปัจจุบันเชฟยังรับเป็นที่ปรึกษาของโรงแรมและร้านอาหารด้วยนะคะ

ถ้าใครเดินทางไปภูเก็ตหรืออยู่ที่ภูเก็ต อยากให้ไปสัมผัสด้วยตัวเองค่ะ

เป็นร้านที่สุดในดวงใจของเราเลยค่ะ ไม่รีวิวคงไม่ได้????

ปล.ร้านนี้จะปิดร้าน 1 เดือนทุกปีค่ะ ช่วงเดือนกค. เชฟต้องพาครอบครัวไปอิตาลีทุกปีค่ะ
